Δυναστεία των Μουγκάλ

Η δυναστεία των Μουγκάλ (-e Mughal) ήταν μια δυναστεία, που αποτελείτο από τα μέλη του αυτοκρατορικού Οίκου του Μπαμπούρ (Περσικά: خاندانِ آلِ بابُر; Khāndān-e-Āl-e-Bābur), γνωστοί και ως Γκουρκανίδες (Περσικά: گورکانیان; Gūrkāniyān),  που κυβερνούσαν την αυτοκρατορία των Μουγκάλ από το  έως το 1857.

Οι Μουγκάλ προέρχονταν από έναν κεντρο-ασιατικό κλάδο της δυναστείας των Τιμουριδών, συμπληρωμένο με επιπλέον Μπορτζιγκίν (τη φυλή που κυβερνούσε τη Μογγολική Αυτοκρατορία και τα κράτη που τη διαδέχτηκαν). Ο ιδρυτής τής δυναστείας, Μπαμπούρ (γενν. το 1483), ήταν άμεσος απόγονος του Ασιάτη κατακτητή Τιμούρ (1336-1405) από την πλευρά τού πατέρα του, και τού Μογγόλου αυτοκράτορα Τζένγκις Χαν (απεβ. το 1227) από τη πλευρά της μητέρας του∙ επίσης οι πρόγονοι του Μπαμπούρ είχαν άλλες συγγένειες με τους Τζενγκισίδες μέσω γάμου και κοινής προγόνου. Ο όρος "Μουγκάλ" είναι από μόνος του μια παράγωγη μορφή του όρου "Μογγόλοι" στην Αραβική και Περσική γλώσσα: τονίζει τις μογγολικές καταγωγές της δυναστείας των Μουγκάλ. Πολλοί από τους μεταγενέστερους αυτοκράτορες Μουγκάλ είχαν σημαντική Ινδική Ράτζπουτ και Περσική καταγωγή μέσω συμμαχιών που επισφραγίζονταν με γάμο, καθώς οι αυτοκράτοεες γεννήθηκαν από Ράτζπουτ και Πέρσες πριγκίπισσες. Ο Ακμπάρ, για παράδειγμα, ήταν μισός Πέρσης (η μητέρα του ήταν Περσικής καταγωγής), ο Τζαχανγκίρ ήταν μισός Ρατζπούτ και 1/4 Πέρσης, και ο Σαχ Τζαχάν ήταν 3/4 Ράτζπουτ. 

Κατά τη διάρκεια τού μεγαλύτερου μέρους της ιστορίας της αυτοκρατορίας, ο αυτοκράτορας λειτουργούσε ως απόλυτος επικεφαλής τού κράτους, επικεφαλής της κυβέρνησης και επικεφαλής του στρατού, ενώ κατά τη διάρκεια της εποχής παρακμής της, μεγάλο μέρος της εξουσίας μετατοπίστηκε στο αξίωμα τού μεγάλου Βεζίρη, και η αυτοκρατορία διαιρέθηκε σε πολλά περιφερειακά βασίλεια και πριγκιπικά κράτη. Ωστόσο, ακόμη και στην εποχή της πτώσης, ο αυτοκράτορας Μουγκάλ συνέχισε να είναι η υψηλότερη εκδήλωση της κυριαρχίας στην Ινδική υποήπειρο. Όχι μόνο οι μουσουλμάνοι ευγενείς, αλλά και οι ηγέτες των Μαράθα, Ράτζπουτ και Σιχ συμμετείχαν στις τελετουργικές αναγνώσεις τού αυτοκράτορα ως κυρίαρχου της Ινδίας.  Η Βρετανική Εταιρεία Ανατολικών Ινδιών ανέτρεψε την αυτοκρατορική οικογένεια, και κατάργησε την αυτοκρατορία στις 21 Σεπτεμβρίου 1857, κατά τη διάρκεια της Ινδικής Επανάστασης τού 1857. Το Ηνωμένο Βασίλειο ανακοίνωσε τη δημιουργία τού Βρετανικού Ρατζ το επόμενο έτος.

Οι Βρετανοί δίκασαν και καταδίκασαν τον τελευταίο αυτοκράτορα, τον Μπαχαντούρ Σαχ Β΄ (βασ. 1837-1857), και τον εξόρισαν (1858) στο Ράνγκουν της υπό Βρετανικό έλεγχο Βιρμανίας (σημερινή Μυανμάρ).

 Ιστορία 
Η αυτοκρατορία των Μουγκάλ λέγεται ότι ιδρύθηκε το 1526 από τον Μπαμπούρ, έναν Τιμουρίδη πρίγκιπα από το Αντιτζάν, που σήμερα βρίσκεται στο Ουζμπεκιστάν. Μετά την απώλεια των προγονικών του χωρών στην Κεντρική Ασία, ο Μπαμπούρ εγκαταστάθηκε πρώτα στην Καμπούλ, και τελικά μετακινήθηκε προς την Ινδική υποήπειρο. Η κυριαρχία των Μουγκάλ διακόπηκε για 16 χρόνια από τους αυτοκράτορες τού Σουρ, κατά τη διάρκεια της βασιλείας τού Χουμαγιούν.  Είναι επίσης από τον Ρώσο γλωσσολόγο Βλαντίμιρ Μπραγκίνσκι, ότι η λογοτεχνία Χικαγιάτ Ασέχ από το σουλτανάτο του Ασέχ επηρεάστηκε από την ιστοριογραφία της δυναστείας Μουγκάλ, καθώς ανακάλυψε τις κυριολεκτικές δομικές ομοιότητες του Χικαγιάτ Ασέχ με το Mαφουζάτ-ι-Τιμουρί, καθώς το πρώτο έχει μοιραστεί το παρόμοιο θέμα με το δεύτερο σχετικά με τη ζωή και τα κατορθώματα τού πρωταγωνιστή του Mαφουζάτ-ι-Τιμουρί, Tιμούρ. Ο Μπραγκίνσκι επίσης βρήκε ομοιότητες στη δομή τόσο του Χικαγιάτ Ασέχ όσο και του Mαφουζάτ-ι-Τιμουρί με το χειρόγραφο Aκμπαρναμά.

Η αυτοκρατορική δομή των Μουγκάλ ιδρύθηκε από τον Ακμπάρ τον Μεγάλο γύρω στα 1580, και διήρκεσε ως τη δεκαετία τού 1740, μέχρι λίγο μετά τη μάχη του Κάρναλ. Κατά τη διάρκεια της βασιλείας τού Σαχ Τζαχάν Α΄ και τού Αουρανγκζέμπ, η δυναστεία έφτασε στο ζενίθ της από άποψη γεωγραφικής έκτασης, οικονομίας, στρατιωτικής και πολιτιστικής επιρροής.

Περί το 1700, η δυναστεία κυβερνούσε την πλουσιότερη αυτοκρατορία στον κόσμο, με επίσης τον μεγαλύτερο στρατό στη γη. Οι Μουγκάλ είχαν περίπου το 24% της παγκόσμιας οικονομίας, και ένα στρατό ενός εκατομμυρίου ανδρών.Art of Mughal Warfare." Art of Mughal Warfare. Indiannetzone, 25 August 2005. Εκείνη την εποχή οι Μουγκάλ κυβερνούσαν σχεδόν όλη την Νότια Ασία με 160 εκατομμύρια υπηκόους, το 23% τού παγκόσμιου πληθυσμού.  Η δύναμη της δυναστείας μειώθηκε γρήγορα κατά τη διάρκεια του 18ου αι. με εσωτερικές δυναστικές συγκρούσεις, ασυμβίβαστους μονάρχες, ξένες εισβολές από τους Πέρσες και τους Αφγανούς, καθώς και εξεγέρσεις από τους Μαράθα, Σιχ, Ρατζπούτ και περιφερειακούς Ναβάμπ.   Η εξουσία του τελευταίου αυτοκράτορα περιορίστηκε μόνο στην οχυρωμένη πόλη τού Δελχί. Άλλο θέμα.
μικρογραφία|Η γενεαλογία των Μουγκάλ αντιπροσωπεύει όλους τους απογόνους που αναφέρονται σε γραπτές πηγές και προφορικές πηγές, που βρέθηκαν και ερευνήθηκαν στη Νέα Εποχή. Περιέχει μόνο άρρενα μέλη.
Πολλοί από τους Μουγκάλ είχαν σημαντική Ινδική Ρατζπούτ και Περσική καταγωγή μέσω συμμαχιών με γάμο, καθώς γεννήθηκαν από Ράτζπουτ και Πέρσες πριγκίπισσες.   Οι Μουγκάλ έπαιξαν μεγάλο ρόλο στην άνθηση του Γάγγη-Τζαμούνι τεζεέμπ (Ινδο-Ισλαμικού πολιτισμού). Οι Μουγκάλ ήταν επίσης μεγάλοι προστάτες της τέχνης, του πολιτισμού, της λογοτεχνίας και της αρχιτεκτονικής. Η Μουγκάλ ζωγραφική, η αρχιτεκτονική, ο πολιτισμός, η ένδυση, η κουζίνα και η γλώσσα Ουρντού: όλα άνθισαν κατά την εποχή των Μουγκάλ. Οι Μουγκάλ δεν ήταν μόνο φύλακες της τέχνης και του πολιτισμού, αλλά και ενδιαφερόταν προσωπικά γι' αυτά τα πεδία. Ο αυτοκράτορας Μπαμπούρ, ο Αουρανγκζέμπ και ο Σαχ Αλάμ Β΄ ήταν μεγάλοι καλλιγράφοι,  ο Τζαχανγκίρ ήταν ένας μεγάλος ζωγράφος,  ο Σαχ Τζαχάν ήταν ένας μεγάλος αρχιτέκτονας  ενώ ο Μπαχαντούρ Σαχ Β΄ ήταν ένας μεγάλός ποιητής στα Ουρντού. 

 Η διαδοχή στον θρόνο 
δεξιά|μικρογραφία|Ομαδικό πορτρέτο των Μουγκάλ ηγεμόνων, από τον Μπαμπούρ μέχρι τον Αουρανγκζεμπ, με τον πρόγονό τους Τιμούρ να κάθεται στη μέση. Επάνω δεξιά: Σαχ Τζαχάν, Ακμπάρ και Μπαμπούρ, με τον Αμπού Σαΐντ της Σαμαρκάνδης και τον γιο τού Τιμούρ, Μιράν Σαχ. Στα αριστερά: Ο Αουρανγκζέμπ, ο Τζαχανγκίρ και ο Χουμαγιούν, και δύο από τα άλλα παιδιά τού Τιμούρ: ο Ουμάρ Σαΐχ και ο Μουχαμάντ Σουλτάν. Δημιουργήθηκε π. 1707-12
Η δυναστεία των Μουγκάλ λειτουργούσε με διάφορες βασικές προϋποθέσεις: ότι ο αυτοκράτορας κυβερνούσε ολόκληρο το έδαφος της αυτοκρατορίας με πλήρη κυριαρχία, ότι μόνο ένας άνδρας κάθε φορά μπορούσε να είναι αυτοκράτορας, και ότι κάθε άρρεν μέλος της δυναστείας ήταν υποθετικά επιλέξιμο για να γίνει αυτοκράτορας, παρόλο που ένας διάδοχος οριζόταν αρκετές φορές στην δυναστική ιστορία. Ωστόσο οι συγκεκριμένες διαδικασίες, μέσω των οποίων οι αυτοκρατορικοί πρίγκιπες ανέβαιναν στον θρόνο των παγωνιών, ήταν πολύ ειδικές για την αυτοκρατορία των Μουγκάλ. Για να πάμε σε μεγαλύτερη λεπτομέρεια σχετικά με αυτές τις διαδικασίες, η ιστορία της διαδοχής μεταξύ των αυτοκρατόρων μπορεί να χωριστεί σε δύο εποχές: η εποχή των αυτοκρατορικών διαδοχών (1526-1713) και η εποχή των διαδοχών με αντιβασιλιά (1713-1857).

 Διαφωνημένη ηγεσία της δυναστείας 
Οι αυτοκράτορες των Μουγκάλ ασκούσαν πολυγαμία. Εκτός από τις γυναίκες τους, είχαν επίσης αρκετές παλλακίδες στο χαρέμι τους, με οι οποίες απέκτησαν παιδιά. Αυτό καθιστά δύσκολο να προσδιοριστούν όλοι οι απόγονοι κάθε αυτοκράτορα.

Ένας άνδρας στην Ινδία που ονομάζεται Χαμπεεμπουντίν Tουσύ ισχυρίζεται ότι είναι απόγονος του Μπαχαντούρ Σαχ Β΄, αλλά ο ισχυρισμός του δεν είναι πιστευτός παγκοσμίως.

Μια άλλη γυναίκα που ονομάζεται Σουλτάνα Μπεγκούμ, που ζει στις φτωχές γειτονιές της Κολκούτα, ισχυρίζεται ότι ο τελευταίος σύζυγός της Μιρζά Μοχαμάντ Μπεντάρ Μπαχτ, ήταν ο δισεγγονός του Μπαχαντούρ Σαχ Β΄.

Ο Γιακούμπ Ζιαουντίν Τουσύ είναι έκτης γενιάς απόγονος του τελευταίου Μουγκάλ αυτοκράτορα Μπαχαντούρ Σαχ Ζαφάρ. Ζει στο Χυντεραμπάντ, και πιστεύει ακόμη ότι η κυβέρνηση θα αποδώσει τις περιουσίες των πρώην Μουγκάλ στους νόμιμους κληρονόμους. Απαιτεί επίσης την αποκατάσταση των επιχορηγήσεων για τους απογόνους των Μουγκάλ, που είχε διακοπεί από την κυβέρνηση πριν από λίγο. Θέλει να αυξηθεί το ποσό σε 8.000 ρουπίες. Και ότι η κυβέρνηση θα πρέπει να χορηγήσει στους οικονομικά αδύνατους απογόνους τού Μουγκάλ τα χρήματα για την αναβάθμισή τους. Ο Τουσύ έχει δύο γιους.

Ο Γιακούμπ Zιαουντίν Τουσύ έχει επίσης μικρότερο αδελφό τον Γιακούμπ Σατζεεουντίν Τουσύ. Αυτός έχει υπηρετήσει τη χώρα ως μέρος της Ινδικής Πολεμικής Αεροπορίας. Ήταν ο κρατικός καλεσμένος στην Τασκένδη τού Ουζμπεκιστάν, μαζί με τους δύο μεγαλύτερους αδελφούς του. Ταξιδεύει συχνά στη Μέση Ανατολή και την Κεντρική Ασία. Ζει στο Χυντεραμπάντ μαζί με τους δύο γιους του, Γιακούμπ Μουζαμιλουντίν Τουσύ και Γιακούμπ Μοντασιρουντίν Τουσύ.

Δυναστεία Μουγκάλ



 Αναφορές 

 Περαιτέρω ανάγνωση 


Κατηγορία:Αυτοκράτορες των Μουγκάλ
Κατηγορία:Αυτοκρατορία των Μουγκάλ
Μουγκαλ